open-index/open-wikipedia-markdown huggingface dataset:
Nedenes tingrett

**Nedenes tingrett** var en tingrett iAust-Agder. Den ble opprettet som Nedenes sorenskriveri etter kongelig resolusjon 23. mars 1852 som en følge av omorganiseringen av sorenskriverdistriktene i Nedenes amt.  Nye Nedenes sorenskriverembete besto av tre tinglag: Åmli tinglag (tidligere under Østre Råbyggelag sorenskriveri), Øyestad tinglag (tidligere under Vestre Nedenes sorenskriveri) og Austre Moland tinglag (tidligere del av Strengereid tinglag under Østre Nedenes sorenskriveri). Ved senere fradelinger kom i tillegg Herefoss tinglag og Froland tinglag. Den nye sorenskriveren i Nedenes overtok arkivet etter sorenskriveren i Østre Råbyggelag. Fra 1. januar 1935 ble kjøpstaden Arendal lagt til Nedenes sorenskriveri som følge av at byfogdembetet ble nedlagt. Navne-endring fra Nedenes sorenskriverembete til Nedenes tingrett fra 1. januar 1992. Nedlagt og arbeidsoppgavene overtatt av Aust-Agder tingrett fra 1. september 2004.

## Arkiv
Arkivet etter Nedenes tingrett og Nedenes sorenskriveri er avlevert til Statsarkivet i Kristiansand.

## Eksterne lenker
* Arkivkatalog for Nedenes sorenskriveri hos Statsarkivet i Kristiansand 
* Skannede pantebøker fra Nedenes sorenskriveri hos digitalarkivet.
* Skannede ekstrarettsprotokoller fra Nedenes sorenskriveri hos Digitalarkivet.
* Skannede skifteprotokoller og dødsfallsprotokoller fra Nedenes sorenskriveri hos Digitalarkivet.

## Kilder
* Statsarkivet i Kristiansand, arkivkatalog for Nedenes sorenskriveri
VM i strandhåndball 2008

**[[Verdensmesterskapet i strandhåndball]] 2008** ble arrangert fra 9. til 13. juli 2008 i Cádiz i Spania. 

VM var felles for kvinner og menn, og 12 lag deltok i hver klasse. 

## Sluttstilling
### Kvinner

Kroatia slo Spania 2-0 i finalen (13-10, 14-8), og Brasil slo Italia 2-1 i bronsefinalen (13-10, 10-20, 5-0). 

Den norske troppen bestod av Ane Brestuen, Anja Edin, Arnhild Holmlimo, Ingrid Ødegård, Kathrine Hjelmeland, Sara Breistøl, Tine Stange, Ida Bjørndalen, Mari Loe og Tine Kristiansen. Reserver var Randi Jørum Sulland, Betina Riegelhuth, Kine Kristiansen og Vibeke Nordli.

### Menn

Kroatia slo Brasil 2-1 i finalen (21-14, 18-19, 9-4), og Serbia slo Egypt 2-0 i bronsefinalen (14-12, 19-14).

## Referanser


## Eksterne lenker
* IHF - resultater menn
* IHF - resultater kvinner
Svart skorpionfisk

**Svart skorpionfisk** (*Scorpaena porcus*) er en fiskeart.

Den har en brun farge, og over hvert øye sitter det en lang tentakel. Den kan bli 37&nbsp;cm lang og 870&nbsp;g, men blir vanligvis rundt 15&nbsp;cm lang. Arten lever på hard- og bløtbunn ned til 800&nbsp;m. Den er utbredt i Middelhavet, Svartehavet og i Øst-Atlanteren fra De britiske øyer til Marokko, inkludert Kanariøyene og Azorene.

## Kilder
*  Besøkt 23. juli 2014.

## Eksterne lenker
*
Nedenes sorenskriveri før 1824

:*For Nedenes sorenskriveri etter 1852, se [[Nedenes tingrett]]*
**Nedenes sorenskriveri** var et sorenskriveri i Nedenes amt mellom 1591 og 1824. Inntil 1696 var det to sorenskrivere i Nedenes fogderi, en for Strengereid tinglag og en for tinglagene Bringsvær og Sand. Ved kongelig resolusjon 19. november 1824 ble Nedenes igjen delt i to embeter: Vestre Nedenes sorenskriveri (Bringsvær og Sand tinglag) og Østre Nedenes sorenskriveri (Strengereid tinglag).

## Arkiv
Arkivet etter Nedenes sorenskriveri før 1824 er avlevert til Statsarkivet i Kristiansand. Arkivet har et omfang på 15,6 hyllemeter.

## Kilder
* Statsarkivet i Kristiansand, arkivkatalog for Nedenes sorenskriveri før 1824.

## Eksterne lenker
* Arkivkatalog for Nedenes sorenskriveri før 1824 hos Statsarkivet i Kristiansand. 
* Skannede pantebøker fra Nedenes sorenskriveri før 1824 hos digitalarkivet
* Skannede skifteprotokoller fra Nedenes sorenskriveri før 1824 hos digitalarkivet.
* Skannede tingbøker fra Nedenes sorenskriveri før 1824 hos Digitalarkivet.
Slaget ved Ponte Milvio

**Slaget ved Ponte Milvio** (eller *Pons Milvius* på latin) fant sted 28. oktober 312 mellom den romerske keiseren Konstantin den store og hans motstander Maxentius. Konstantin vant slaget, og han ble utnevnt til den eneste keiseren av den vestlige delen av Romerriket. Maxentius druknet i Tiberen, og døde under retretten fra slaget.

## Historisk bakgrunn
Den direkte årsaken til sammenstøtet var den fem år lange konflikten mellom Konstantin og Maxentius over hvem som skulle ha herredømme over Vestromerriket. Konstantin var sønn av den romerske keiseren Konstantius I som døde 25. juli 306, hvorpå hans soldater proklamerte sønnen hans til keiser den 28. oktober samme år. I Roma, var imidlertid Maxentius, sønn av Maximianus, en klar favoritt til keiser. Tetrarkiet, det romerske systemet med flere keisere, garanterte ikke at Konstantin, sønn av Konstantin I, kunne arve tittelen som keiser i Vestromerriket. Både Konstantin og Maxentius gjorde krav på tittelen som keiser, og uenighetene dem imellom vokste etterhvert til en åpen konflikt.

## Sammenstøtet
Sommeren 312 samlet Konstantin sine tropper for å få slutt på konflikten med makt. Hans tropper tok seg raskt gjennom det nordlige Italia, og befant seg omtrent femten kilometer fra Roma da Maxentius begynte å utstasjonere sine tropper ved Pons Mulvius, en steinbro som brakte Via Flaminia over elven Tiber og inn mot Roma. For Maxentius var det viktig å kontrollere denne nordlige inngangen til Roma for å holde rivalen ute av hovedstaden, hvor det romerske senatet utvilsomt ville støtte den som kontrollerte byen. I det Konstantin nådde broen, skjønte han at han hadde undervurdert motstanderens styrke, og Maxentius hadde mange flere soldater enn ham. 

Den påfølgende dagen smalt troppene sammen. Konstantin som allerede hadde skaffet seg et navn som en dyktig general, begynte å presse Maximian og hans tropper tilbake mot elven Tiber. Maximian ble til slutt tvunget til å trekke seg tilbake for å etablere nye stillinger nærmere Roma. Men broen var den eneste muligheten for retrett, og Maximians tropper hadde allerede lidd store tap. Maxentius druknet i Tiberen, og døde under tilbaketrekkingen. Konstantin gjorde sin inntreden i Roma kort tid etter å ha vunnet slaget ved Ponte Milvio, og han ble proklamert som keiser Augustus av Vestromerriket.

## Litteratur
* Wolfgang Kuhoff: *Ein Mythos in der römischen Geschichte. Der Sieg Constantins des Großen über Maxentius vor den Toren Roms am 28. Oktober 312 n. Chr.* I: *Chiron.* Bind 21, 1991, s. 127–174.
* Wolfgang Kuhoff: *Die Schlacht an der Milvischen Brücke. Ein Ereignis von weltgeschichtlicher Tragweite*. I: Gregor Weber, Kay Ehling (Hrsg.): *Konstantin der Große. Zwischen Sol und Christus.* Mainz 2011, s. 10–20.
Skulgammen

**Skulgammen** (også skrevet **Skulgam**) er ei bygd i Tromsø kommune. Den ligger lengst sør på Ringvassøya, i Kvalsundet. Skulgam grunnkrets hadde 98 innbyggere i 2015.

Skulgammen var tidligere fergested for ferga over Kvalsundet, som ble nedlagt i 1988 da Kvalsundtunnelen ble tatt i bruk. Fylkesvei 863 passerer gjennom bygda. Til Tromsø sentrum er det 30 kilometer i kjørelengde.

## Referanser
Kick ’em Jenny

**Kick 'em Jenny** er en undersjøisk vulkan i sørenden av Grenadinene i Karibia, vest for øya Ronde og 8 km nord for øya Grenada. Det er den eneste aktive undersjøiske vulkanen i Øst-Karibia.

## Plassering og aktivitet
Kick 'em Jenny ligger lengst vest i et område med vulkanske, batymetriske formasjoner, som lengre øst stikker opp av havet i form av øyer. Den aktive vulkanen ligger i en 5 km vid hesteskoformet formasjon dannet ved utrasing. Rasmassene strekker seg 30 km mot vest ut i Grenada-bassenget. Det er så store masser at det er mulig Kick 'em Jenny stakk over havoverflaten før kollapsen og utrasingen.

Vulkanen reiser seg  meter opp fra havbunnen. Toppen av undervannsfjellet befinner seg omkring 180 meter under havoverflaten. Krateret har en diameter på omkring 320 meter. Gasser strømmer ut av et indre krater ca. 265 meter under havoverflaten. 

Kick 'em Jenny har vært aktiv med 12 utbrudd siden 1939, sist i 2017. Det er den eneste aktive undersjøiske vulkanen i Øst-Karibia og den mest aktive vulkanen i De små Antiller.

Vulkanen befinner seg i et område med skipstrafikk mellom De karibiske øyer. Nye utbrudd anses som sannsynlig og myndighetene har stengt et område med en radius på 1,5 kilometer omkring vulkanen for skipstrafikk. Eksklusjonssonen økes til 5 km ved økt aktivitet.

## Referanser
TransAsia Airways Flight 222

**TransAsia Airways Flight 222** (**GE222**) var en innenriks ruteflyvning i Taiwan som styrtet under landing i Penghu i Taiwan den 23. juli 2014. Flight 222 var på vei fra Kaohsiung til Magong på Penguøyene, og hadde 54 passasjerer og fire besetningsmedlemmer om bord. Av dem omkom 48, og 10 overlevde styrten.

## Ulykken
Flight 222 hadde oppsatt avgangstid fra Kaohsiung klokken 16. lokal tid (kl. 08.00 UTC), men var forsinket til klokken 17.43 på grunn av dårlig vær.

Klokken 18.11 nærmet flyet seg Magong. På grunn av været ba besetningen om å vente med å lande, og heller gå inn i et «hold-pattern». Omtrent 40 minutter senere ble flyet klarert for innflyvning til flyplassen. Under innflyvning til rullebane 20 begynte flyet å skli ut til venstre for midtlinjen, og mistet høyde. Kl. 19.06 ga besetningen beskjed om at de avbrøt landingen, men flyet krasjet inn i to hus i Huxi ni sekunder senere.

Av de 58 personene om bord var alle bortsett fra to fra Taiwan. De to siste var fra Frankrike. Hele besetningen var fra Taiwan. Det var fire barn om bord. 48 av de 58 omkom i ulykken, og fem personer på bakken ble skadet av brannen som oppsto. Flyets kaptein var Lee Yi-Iiang, 60 år gammel. Andrepilot var Chiang Kuan-hsing, 39 år gammel. Lee hadde nesten  timer erfaring, og Chiang hadde  timer.

## Flyet
Flyet var av typen ATR 72-500 fløyet av TransAsia Airways, registrert B-22810, MSN 642. Det fløy for første gang 14. juni 2000, og var dermed litt over 14 år gammelt. Flyet ble overlevert til TransAsia Airways 20. juli 2000.

## Referanser
The Last Post

**«The Last Post»** er et militært hornsignal som hovedsakelig spilles i Storbritannia og Commonwealth-statene.

Signalet «The Last Post» («den siste [vakt]post») benyttes oftest ved militærbegravelser og andre seremonier knyttet til falne under krig. Som regel er trompetisten fra britisk infanteri eller kavaleribasunisten fra britisk kavaleri (som nå for det meste er motoriserte panseravdelinger) eller signalhornspiller fra britisk artilleri (Royal Horse Artillery og Royal Artillery). 

Selv om det ikke finnes kildefast belegg for det, er det alminnelig antatt at Joseph Haydn komponerte signalet, eller i det minste var behjelpelig. Han bodde og arbeidet i London, da regjeringen under George III mot slutten av 1700-tallet besluttet at hornsignalene i de væpnede styrkers forskjellige grener og avdelinger skulle standardiseres. Haydn virket den gang ved hoffet. Det anføres som støttende for hypotesen at både dette hornsignalet og *[[revelje]]n* fra samme tid er musikalsk temmelig komplekse. Dessuten har signalene fått meget kyndig overtatt og innarbeidet detaljer fra fraser fra forskjellige regimentstradisjoner.

## Se også
* Tappenstrek

## Eksterne lenker
* 
* The Last Post Association website relating to the Menin Gate (an MP3 recording of "Last Post" can be heard at this website)
* Last Post website run by a trumpet player, with music, MIDI files and notes on performance and nomenclature.
Zinaida Sendriūtė

**Zinaida Sendriūtė** (født 20. desember 1984) er en litauisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast. 

## Referanser


## Eksterne lenker
*
Maurice Kottelat

**Maurice Kottelat** (født 1957) er en sveitsisk iktyolog.

Han er utdannet ved universitetet i Neuchâtel og tok i 1989 doktorgrad ved Universiteit van Amsterdam. Kottelat er en ledende forsker innen ferskvannsfisker i Sørøst-Asia og Europa. Han har gjennomført mange ekspedisjoner, spesielt i Asia, og har beskrevet mer enn 440 nye arter av fisker. Kottelat er en uavhengig forsker som arbeider fra sitt hjem i Cornol i den sveitsiske kantonen Jura. 

I en oversikt som Kottelat publiserte i 1997 er det listet opp 358 ulike arter av ferskvannsfisk i Europa vest for den tidligere Sovjetunionen. Det er nesten en fordobling i forhold til eldre oversikter. Kottelat bruker et fylogenetisk artsbegrep og deler ørret (*Salmo trutta*) opp i 28 arter, røye (*Salevelinus alpinus*) i 23 arter, og han antar at det er minst 44 arter av sik og lagesild (*Coregonus*) i området.

En annen årsak til økningen er at antall arter i Sør-Europa var undervurdert. I Mellom-Europa finnes stort sett de samme fiskeartene over et enormt område fra England og Frankrike i vest til Volga og Ural i øst. I Sør-Europa er det derimot mange arter med en svært begrenset utbredelse.

Av nyere arbeider kan nevnes en taksonomisk gjennomgang av alle smerlinger i verden (2012) og en katalog over alle ferskvannsfisker i Sørøst-Asia (2013).

Kottelat fikk æresdoktorgrad ved universitetet i Neuchâtel i 2006. Han er redaktør for tidsskriftet *Ichthyological Explorations of Freshwaters* og har vært president for European Ichthyological Society 1997–2007 og fra 2012.

Han var medlem i International Commission on Zoological Nomenclature fra 2006 til 2024.

## Utvalgte publikasjoner
* 
* 
* 
* 
* 
* 
* 
* 
* 
* 

## Referanser
Jörg Freyhof

**Jörg Freyhof** (født 4. november 1964 i Ludwigshafen) er en tysk iktyolog.

Han er utdannet ved Universitetet i Bonn. Freyhof var fra september 2016 til mai 2019 ansatt ved Leibniz-Institut für Gewässerökologie und Binnenfischerei (IGB) i Berlin.

Freyhof har forsket på biodiversitet hos europeiske, tyrkiske og vietnamesiske ferskvannsfisker.

## Bibliografi
Freyhof har utgitt følgende bøker:

* 
* 
* 

## Referanser


## Eksterne lenker
* Freyhofs personlige hjemmeside
Grenadas parishes

***Parish*** er den tradisjonelle inndelingen av Grenada. Landet har seks slike distrikter på selve hovedøya Grenada. I tillegg kommer Carriacou og Petite Martinique.

## Bakgrunn
Distriktene ble etablert da Frankrike kontrollerte Grenada.
 Franskmennene delte øya på langs etter fjellkjeden i innlandet og benyttet ellers vassdrag som grenseskiller. I 1669 fantes det fire prestegjeld. Antallet økte til seks ved utgangen av den franske perioden.
 
Inndelingen var opprinnelig kirkelig og hvert prestegjeld hadde sin kirke. Prestegjeldene ble også benyttet som valgdistrikter. Prestegjeldene har imidlertid mistet begge funksjoner. I det moderne Grenada finnes det ikke kommunalt selvstyre.

## Distriktene
Det er seks distrikter (*parishes*) på hovedøya Grenada. De to biøyene Carriacou og Petite Martinique regnes sammen som et eget distrikt. Distriktene, med innbyggertall for 2011, er:
*Saint Andrew, 
*Saint David, 
*Saint George, 
*Saint John, 
*Saint Mark, 
*Saint Patrick, 
*Carriacou og Petite Martinique, 

## Referanser


## Eksterne lenker
*
Saint Andrew Parish (Grenada)

**Saint Andrew Parish** er et av de seks tradisjonelle distriktene på Grenada i Karibia. Distriktet har  innbyggere (2011). Det ligger øst på Grenada. Saint Andrew dekker en flate på 91 km² og er det største distriktet målt i utstrekning. Grenville er største by.

I tiden Frankrike kontrollerte Grenada ble distriktet kalt paroisse du Grand Marquis. Etter at Storbritannia vant kontroll over øya, ga de den navn etter Sankt Andreas, Skottlands skytshelgen.

Det er regnskog i området og Grand Etang nasjonalpark ligger i Saint Andrew Parish.

Pearls lufthavn ved Grenville var fra 1943 til 1984 Grenadas hovedlufthavn.

## Referanser


## Eksterne lenker
*
Saint David Parish (Grenada)

**Saint David Parish** er et av de seks tradisjonelle distrikter på Grenada i Karibia. St. David's i innlandet er viktigste by.

Franskmennene kalte området Quartier du Megrin, med Bourg de Megrin som hovedby. Da britene okkuperte Grenada i 1764 ble navnet på distriktet endret til Saint David, etter Wales' skytshelgen. 

Distriktet dekker 47 km² sørvest på Grenada og er det tredje største i areal. Kysten er preget av mange bukter med strender.

På 1800-tallet var Requin Bay viktigste havn sørøst på Grenada. Distriktet har vært preget av plantasjer med produksjon av muskat, kakao og sukkerrør. Av sukkerrør lages rom. Krydder går til eksport. I 1959 ble det på Westerhall Point bygd ut boliger beregnet på middelklassen.

Distriktet har  innbyggere (2011).

## Referanser
Saint George Parish (Grenada)

**Saint George Parish** er et av seks tradisjonelle distrikter på Grenada i Karibia. Det er det mest folkerike distriktet og landets nest største distrikt i areal. Hovedstaden St. George's ligger i distriktet.

Franskmennene kalte området Basseterre, fordi området ligger i le for vinden på vestsiden av Grenada. Distriktet fikk navnet Saint George i 1764, da Storbritannia tok kontroll over Grenada fra Frankrike. Det er oppkalt etter Englands skytshelgen. 

Med 67 km² er Saint George Grenadas nest største distrikt i utstrekning. Det er gode havneforhold på denne siden av øya, med dypvannshavn. Området ble derfor tidligst utviklet, først av franskmennene, deretter av britene. Distriktet ble dermed det økonomisk ledende på Grenada. Sørkysten er tørr og har strender, noe som har gjort at turistnæringen er etablert her.

Distriktet hadde  innbyggere ved folketellingen i 2011. Av disse bodde  i byen St. George's og  i distriktet ellers.

## Referanser
Krishna Poonia

**Krishna Poonia** (født 5. mai 1982 i Agroha i Haryana i India) er en indisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble nummer 7 i diskoskast. 

Hun mottok den indiske utmerkelsen Padma Shri for sitt virke i 2011.

## Referanser

## Eksterne lenker
*
Saint John Parish (Grenada)

**Saint John Parish** er et av de seks tradisjonelle distrikter på Grenada i Karibia. 

Distriktet ligger nord for Saint George på Grenada og har et areal på 39 km².

Området ble kolonisert de første tiårene av fransk styre. Franskmennene kalte området paroisse de l'Ance Gouyave. Det fikk navnet Saint John etter at britene tok kontroll over Grenada i 1764.

Gouyave er største by og senter for handel og offentlig forvaltning. Distriktet har plantasjer med dyrking av kakao, muskat og banan.

Distriktet har  innbyggere (2011).

## Referanser


## Eksterne lenker
*
Grenville

**Grenville** er en by i distriktet St. Andrew på Grenada i Karibia. Den er landets tredje største by. Den har  innbyggere (2010).

Grenville ble grunnlagt av britene på stedet franskmennene kalte La Baie. Byen er oppkalt etter George Grenville, Storbritannias statsminister fra 1763 til 1765. Den har også kallenavnet Rainbow City. 

En bybrann ødela i 1887 deler av Grenville. Vannforsyningen ble utbedret i 1896. I 1965 fikk byen elektrisitetsforsyning. Grenville er havneby, men innseglingen er vanskelig på grunn av korallrev ved innløpet.

I 1986 ble en tre dager lang kulturfestival i forbindelse med karnevalet etablert.

Pearls lufthavn, som tidligere var Grenadas hovedflyplass, ligger 2,4 km fra Grenville. Flyplassen ble åpnet i 1943. 

## Referanser
Hillsborough (Grenada)

**Hillsborough** er en by på øya Carriacou i Grenada i Karibia. Den har 800 innbyggere (2010).
 

## Historie
Byen ligger ved Hillsboroughbukta på vestsiden av Carriacou. Stedet vokste fram etter at kolonister fra Frankrike etablerte seg der sent på 1600-tallet eller begynnelsen av 1700-tallet. Franskmennene kalte bukta Grand Anse. Byen vokste til å bli administrasjons- og handelssentrum på Carriacou. Etter at Storbritannia overtok kontrollen av øya, fikk byen navnet Hillsborough.

I 1886 fikk byen sykehus. Samme år ble grenser og gatenett definert, med offentlige kontorer og næringsbygg langs Main Street og med det åpne torget Market Square. På begynnelsen av 1900-tallet kjøpte myndighetene opp landeiendom i området for utparsellering til småbønder. Området var plaget av malaria og det ble iverksatt tiltak for å bekjempe mygg, både ved hjelp av guppyfisk og ved drenering.

I 1955 ble byens sykehus ødelagt av orkan. Et nytt, Princess Royal Hospital, åpnet i 1957 og betjener Carriacou og naboøya Petite Martinique.

## Demografi
I 1891  bodde det 344 mennesker i  Hillsborough. Folketallet gikk ned til 302 i 1901 og 262 i 1921, før det steg igjen til 276 i 1946. I 1991 hadde byen 600 innbyggere.

## Samferdsel
Lauriston lufthavn ligger sørvest for Hillsborough. Den åpnet i 1968.

## Referanser
St. David’s (Grenada)

**St. David's** er en by i Saint David prestegjeld på Grenada i Karibia. Den ligger på sørvestkysten av øya.

St. David's ligger i innlandet. Med offentlige kontorer, postkontor og banker er byen sentrum i prestegjeldet Saint David. 

## Referanser
Victoria (Grenada)

**Victoria** er en by i Saint Mark Parish nordvest på Grenada i Karibia. Den har  innbyggere (2010). Byen ligger i St. Marks-bukta på nordvestkysten av Grenada.

Byen ble grunnlagt i 1741, som den siste på Grenada under fransk styre. Franskmennene kalte byen Grand Pauvre, etter kallenavnet de i 1649 ga en karibindianer. Omkring 1860 fikk den navn etter den britiske dronning Victoria, men navnet Grand Pauvre hang likevel ved byen fram til tidlig på 1900-tallet. 

Victoria er sentrum i Saint Mark Parish. Byen hadde sin storhetstid fra 1800-tallet og utover til midten av 1900-tallet. Moderne vannforsyning ble bygget i 1914. Innen 1965 hadde byen elektrisitetsforsyning. Næringslivet er preget av fiske.

I 1891 bodde det  mennesker i Victoria. Folketallet økte til  i 1901, før det gikk tilbake til  i 1921 og  i 1946. I 1991 hadde byen  innbyggere.

## Referanser
New National Party

**New National Party** (**NNP**) er et politisk parti på Grenada. Det er et konservativt parti. 

Partiet ble etablert i 1984, etter at en USA-ledet invasjon hadde fjernet det revolusjonære militærrådet som hadde tatt makten etter intern strid i People's Revolutionary Government. NNP ble dannet for å skape en motvekt mot New Jewel Movement, som ledet revolusjonen etter statskuppet i 1974, og mot Maurice Bishop Patriotic Movement, oppkalt etter statsministeren som ble henrettet etter den interne maktkampen blant de revolusjonære. NNP ble dannet ved at flere partier gikk sammen: Grenada National Party (GNP) ledet av Herbert Blaize, National Democratic Party (NDP) ledet av George Brizan og Grenada Democratic Movement (GDM) ledet av Francis Alexis.

Partiet vant 14 av 15 seter ved valget i 1984. Herbert Blaize ble statsminister. Partiet opplevde intern strid og splittelse, noe som resulterte i grunnleggelsen av National Democratic Congress i 1987. NNP tapte valget i 1990 til NDC. Partiet kom tilbake ved valget i 1995 og kunne på ny danne regjering, denne gang med Keith Mitchell som statsminister. På grunn av at to parlamentsmedlemmer gikk over til opposisjonen, ble det skrevet ut nyvalg i 1999.  NNP vant da alle 15 seter i parlamentet med 62,2 % av stemmene. I 2003 vant partiet gjenvalg på nytt, men denne gang med et flertall på 8 av 15 seter.

Partiet tapte regjeringsmakten som følge av valget i 2008, der NNP fikk fire parlamentsmedlemmer innvalgt. NNP gjenvant regjeringsmakten ved valget i 2013, da det vant alle 15 seter i parlamentet. Keith Mitchell ble da statsminister for andre gang. 

NNP er medlem av Den karibiske demokratiske union i Den internasjonale demokratiske union.

## Referanser
National Democratic Congress

**National Democratic Congress** (**NDC**) er et politisk parti på Grenada. Det er et sentrumsparti.

Partiet ble til i 1987 av medlemmer som gikk ut av New National Party (NNP). George Brizan var blant grunnleggerne av partiet, som stilte seg i opposisjon til NNP og statsminister Herbert Blaize. Før valget i 1990 ble Brizan avløst av Nicholas Brathwaite som partileder. NDC fikk tilslutning i parlementet av to avhoppere fra The National Party og én fra Grenada United Labour Party (GULP) og Brathwaite kunne danne regjering. NNPs regjering ble styrket av ytterligere overgang fra GULP. Brathwaite gikk av i februar 1995 og Brizan ble statsminister, men NNP tapte valget senere samme år. Partiet opplevde så splittelse og nytt valgnederlag ved valget i 1999. NNP tok inn tidligere medlemmer av New Jewel Movement. NNP kom styrket tilbake ved valget i 2003, da det vant sju av 15 seter i parlamentet.

Ved valget i 2008 vant NDC 51 % av stemmene. Med 11 av 15 parlamentsseter kunne Tillman Thomas danne regjering. I 2013 mistet partiet regjeringsmakten. Partiet fikk 40,69 % av stemmene, men NNP vant alle setene i parlamentet.

Dickon Mitchell har vært partiets leder siden 2021. Ved parlamentsvalget 23. juni 2022 fikk partiet under hans ledelse 51,8% av stemmene og fikk 9 av 15 seter i Representantenes hus. Partileder Dickon Mitchell ble innsatt som landets statsminister 24. juni 2022. 

## Referanser


## Eksterne lenker
* 
*
Gouyave

**Gouyave** er en by i distriktet St. John Parish på Grenada i Karibia. Byen har  innbyggere (2010), nest flest av landets byer. 

Navnet kommer fra arawakenes ord for guava.

Byen ligger nordvest på Grenada, 19 km nord for hovedstaden St. George's. Gouyave er sentrum for Saint John prestegjeld.

Byen ble etablert av franskmennene omkring 1734. Da britene erobret Grenada i 1763, ble stedet forsøkt omdøpt til Charlotte Town. Mellom 1878 og 1891 var byen kjent for sitt sykehus for behandling av pasienter med frambøsi (yaws). Området ved byen ble drenert for å redusere spredning av malaria. Et helsesenter åpnet i 1947 og i 1965 fikk byen elektrisitetsforsyning. 

Næringslivet har vært preget av fiske, landbruk og bearbeiding av muskatnøtt.

## Referanser


## Eksterne lenker
*
Sauteurs

**Sauteurs** er en by i distriktet St. Patrick på Grenada i Karibia.

I 1650 fant en massakre på karibindianere sted her. Heller enn å overgi seg til franskmennene, hoppet mange i døden fra klippene på stedet. Franskmennene ga deretter stedet navnet Le Morne de Sauteurs. 

Byen ligger ved Sauteurs-bukta og er den nordligste byen på selve Grenada. Sauteurs er sentrum i prestegjeldet Saint Patrick. Den ble grunnlagt av franskmennene i 1718 og er den nest eldste byen på Grenada. 

Etter et tiår befolkningsvekst fra  til  innbyggere fra 1891 til 1901, opplevde byen nedgang i folketallet til 960 i 1921. I 1946 bodde det 874 personer i Sauteurs. Folketallet var i 1991 vokst til .

Byen fikk elektrisitetsforsyning i 1965. Næringslivet har vært preget av landbruk og fiskeri.

## Referanser


## Eksterne lenker
*
Liturgisk møbel

**Liturgiske møbler** er de delene i et kirkerom som har liturgisk bruk. Det er for eksempel prekestol, døpefont, alter og alterring, baldakin, ikonostas, lesepult og andre deler av en kirkes interiør.

## Referanser
Kanten (gate)

**Kanten** var en liten gate på Hammersborg i Kristiania. Den gikk fra Bjerggaden langs Krist kirkegård, i nordre kant av Hammersborg, fram til Hammersborg torg. All den gamle bebyggelsen ble revet i mellomkrigstiden, men en gatestump finnes fortsatt, opp fra Grubbegata mellom kirkegården og Svenska Margaretakyrkan, som i dag har adresse til Hammersborg torg.

## Tidligere hus i gata
* Nr 1b: Våningshus fra slutten av 1700-tallet. Tatt ned i 1924 og flyttet til Norsk Folkemuseum.
* Nr. 3b: Hus i to etasjer i bindingsverk, oppført omkring 1800. Tatt ned i 1922 og flyttet til Norsk Folkemuseum; i 1958 innredet som utsalg for «Kairo Frukt & Tobakk».
* Nr. 6: Funksjonærbolig for Christiania Dampkjøkken.

## Bildegalleri

Kanten 1-3.jpeg|Gamle Hammersborg i Kristiania, ca. 1910. Kanten 1b til venstre, Kanten 3b i bakgrunnen.
Kanten.jpeg|Kanten ca. 1910. Fotografert fra Hammersborg torg, omtrent der OBOS hovedkontor ligger i dag.
Kanten 6.jpeg|Kanten 6, Hammersborg, funksjonærbolig for Christiania Dampkjøkken.
Hammersborg map 1900.jpg|På dette kartet fra ca. 1900 ses Kanten på sørvestsiden av den da langt større Krist kirkegård.


## Referanser


## Eksterne lenker
*
Mineulykken på Flatset

**Mineulykken på Flatset** hendte 25. mai 1945 da en haug med landminer eksploderte på Flatset i Hadsel kommune i Nordland. 11 tyske soldater omkom i ulykken.

Under andre verdenskrig bygde de tyske okkupantene et festningsanlegg på Flatset på nordsida av Hadseløya. Anlegget sto ferdig i juni 1941. Rundt anlegget ble det lagt ut miner. I dagene etter frigjøringen 8. mai 1945 ble tyske soldater satt til å rydde minene for så å sprenge dem på et trygt sted i fjæra. Mens ryddearbeidet pågikk eksploderte minene som var samlet sammen.

Soldatene som omkom ble først begravet på kirkegården på Tajorda nedenfor Hadsel kirke, men ble senere flyttet til den tyske krigskirkegården i Botn i Saltdal. På den nå nedlagte kirkegården på Tajorda står et minnesmerke til minne om de omkomne. Rester etter festningsverket på Flatset eksisterer ennå i 2014.

## Kilder
*Vesterålen Online: Historisk tragedie tok 11 liv (23. juli 2014)
*Slektsdata.no: Krigsårene på Flatset og Hadseløya, Hadsel kommune i Nordland fylke (besøkt 23. juli 2014)
*Vesterålen Info: Tajord kirkegård i Hadsel (besøkt 23. juli 2014)
Heia skole (Lier)

**Heia skole** er en barneskole på Lierskogen i Lier kommune. Skolen har pr. 2013 rundt 270 elever.

## Eksterne lenker
*
Vânia Silva

**Vânia Silva** (født 8. juni 1980) er en portugisisk friidrettsutøver som konkurrerer i sleggekast. Hun representerte landet sitt under Sommer-OL 2012 i London, der hun ble utslått i kvalifiseringen i sleggekast. 

## Referanser


## Eksterne lenker
*
Venus’ aspekter

Tabellen inneholder Venus' spesielle posisjoner frem til 2021.

Merk: *Største briljans* forveksles ofte med "maksimal lysstyrke". Selv om de er relatert, er de ikke helt det samme. Den "største briljansen" er egentlig et geometrisk maksimum: den oppstår når det tilsynelatende arealet av Venus' solbelyste del er størst. Bare hvis luminansen til Venus' tilsynelatende overflate ville vært konstant (dvs. den samme på hvert punkt og ved en hvilken som helst fase) ville Venus' "største briljans" falle sammen med dens maksimale lysstyrke. Refleksjonen av sollys på Venus følger imidlertid nærmere Lamberts lov, som betyr at maksimal lysstyrke inntreffer ved en noe større fase enn dens største briljans.

## Se også
* Planetarisk konjunksjon
* Retrograd bevegelse

## Bibliografi
* U.S. Naval Observatory: *Multiyear Interactive Computer Almanac 1800–2050.*

## Eksterne lenker
* Venus Phase Cycle, 1900–2050 (PDF; 88&nbsp;kB)
Dåfjord

**Dåfjord** er ei bygd på Ringvassøya i Karlsøy kommune i Troms. Bygda ligger innerst i Dåfjorden, og bebyggelsen strekker seg også et par kilometer ut langs østsida av fjorden. Per 1.1.2024 hadde bygda (grunnkretsen 55340105 Dåfjord) 135 innbyggere.  Dåfjord har veiforbindelse via fylkesvei 303, som går ned til fjordbotnen, med kommunale veistrekninger ut langs begge sider av fjorden.

## Referanser
Ayoze Pérez

**Ayoze Pérez Gutiérrez** (født 1993) er en spansk fotballspiller for .

Ayoze spilte seg opp i klubben  på øya der han ble født, og fikk sin seniordebut for klubbens B-lag i den spanske fjerdedivisjonen sesongen 2012/13. Året etter ble han fast spiller på A-laget, som han i løpet av sesongen 2013/14 skulle skåre 17 mål for, deriblant en hattrick i en 5–0-seier over SD Ponferradina.

Den 5. juni 2014 signerte Ayoze for det engelske laget .

## Landslaget
Han ble tatt ut i s EM-tropp til EM i fotball 2024.

## Referanser


## Eksterne lenker
* 
* Ayoze Pérez på Thetopforward.com
Brasils herrelandslag i strandhåndball

**Brasils herrelandslag i strandhåndball** representerer Brasil i internasjonale konkurranser i strandhåndball. Sporten er underlagt Confederação Brasileira de Handebol, som er Brasils nasjonale håndballforbund. 

Landslagssjef er pr 2014 Antonio Guerra-Peixe.

## Resultater
### VM i beachhåndball
Brasil deltok ved det første VM i beachhåndball som ble arrangert i 2004. Der kom de på 9.-plass. Egypt vant dette mesterskapet. 

Ved VM 2006 i Rio de Janeiro i Brasil vant Brasil mesterskapet. De vant bare én av sine fire kamper i gruppespillet, men gikk videre til kvartfinalen. De slo ut Kroatia (2-0) i kvartfinalen og Egypt (2-1) i semifinalen. I finalen møtte de Tyrkia, og Brasil vant finalen 2-0. Bruno Carlos de Oliveira kom på All-star teamet i dette VM-et. 

Ved VM 2008 fikk Brasil 2.-plass, etter finaletap 1-2 for Kroatia. Ved VM 2010, VM 2012 og VM 2014 vant de mesterskapet, og ble verdensmestere.

### Panamerikamesterskapet i beachhåndball
Panamerikamesterskapet i beachhåndball er det regionale mesterskapet i beachhåndball, for land i Amerika, og mesterskapet er også kvalifisering for VM i beachhåndball.

Det brasilianske herrelandslaget har vunnet samtlige fem panamerikanske mesterskapene som har vært arrangert, fra 2004 til 2014. I fire av disse har Uruguay vært tapende finalemotstander.

### World Games
Beachhåndball var oppvisningsgren ved World Games 2001, World Games 2005 og World Games 2009, men var offisiell gren ved World Games 2013. 

Ved World Games 2001 kom Brasil på 3.-plass. 4 år senere, ved World Games 2005, kom de på 8.-plass, og ved World Games 2009 vant de turneringen. 

Ved World Games 2013 slo de Russland 2-0 i finalen, og vant disse lekene for andre gang. 

## Se også
*Brasils kvinnelandslag i beachhåndball

## Referanser
Jakob Pedersen Birkedal

**Jakob Pedersen Birkedal** (født 12. november 1770, død 25. juli 1843) var  gårdbruker, båtbygger og stortingsmann fra Bjørkedalen i Volda. Han var sønn av Per Jakobsen Birkedal.

Bjørkedal var født i Søre-Bjørkedal i Volda. I yngre år var han omgangsskolelærer. Han tok over farsgården rundt 1805 og drev denne til eldste sønnen tok over i 1832. Som faren var han båtbygger, drev også i mange år fiske som styrmann på selvbygd sunnmørsåttring.

Fra høsten 1814 av var Bjørkedal valgmann i mange år. Selv representerte han Romsdals amt på Stortinget i 1815-16 og i 1818. I 1815-16 var han medlem av komiteen om land-, skog- og bergvesen, i 1818 var han medlem av ni komiteer. Blant disse var komiteen om kjøpstadsrett for Ålesund, salg av prestegårdsinnbo, geistlige embedsmenns lønn og om bergverksloven. Han var medlem av deputasjonen som Stortinget sendte til kroningen av Karl III Johan i Trondheim i 1818.

## Referanser


## Kilder
* Lindstøl, Tallak: *Stortinget og Statsraadet 1814–1914*. Kristiania, 1914
* Årviknes, Per:*Volda-soga III*. Volda, 1973
* 

## Eksterne lenker
*
Mehdi Abeid

**Mehdi Abeid** (født 6. august 1992) er en algirsk-fransk fotballspiller for den emiratarabiske klubben Al-Nasr SC (Dubai).

Abeid ble født i Frankrike av algirske foreldre opprinnelig fra Aïn Témouchent nord i Algerie.

## Referanser


## Eksterne lenker
*
Nils Christian Nilsen

**Nils Christian Nilsen** (født 11. mars 1773, død 18. januar 1842) var en dansk-norsk embedsmann og stortingsmann.

Nilsen var født i Hjørring i Jylland i Danmark, der faren var hattemaker. I ung alder reiste han til Norge og ble i 1795 eksaminatus juris. To år senere ble han prokurator og kunne utøve yrket ved alle overretter i det sønnenfjeldske Norge. 

År 1804 eller -05 ble Nilsen konstituert overbirkedommer, overinspektør og auksjonsforvalter i Jarlsberg grevskap. 1819-21 fungerte han som amtmann for grevskapet, i 1822 ble han birkedommer der.

Nilsen var 1. representant på Stortinget fra Jarlsberg grevskap i 1815-16 og 1818. I 1815-16 var han sekretær i Lagtinget og medlem av elleve komiteer. Også i 1818 var han sekretær i Lagtinget, samt medlem av ti komiteer. 

I 1821 ble Nilsen valgt som 1. representant, men ba seg fritatt. På nytt stortingsmann i 1827, 1828 og 1830. Han var medlem av Lagtinget i 1827 og 1828. I 1827 var han formann i komiteen om borgervæpningen, i 1828 formann i komiteen om statens pantegods. På tinget i 1830 var han formann i bankkomiteen. Nilsen var medlem av riksrettene 1815-16 og 1827.

Nilsen var innehaver av Vasaordenen.

## Referanser


## Kilder
*  
* 

## Eksterne lenker
*
Glover Island

**Glover Island** er ei øy ved sørkysten av Grenada i Karibia. I 1920-årene var øya base for hvalfangst drevet av det norske hvalfangstselskapet Grenada.

Øya kalles også Ramier Island, fra fransk Île des Ramiers, etter antillduen som forekommer på øya. Den dekker ca. 4 hektar.

## Hvalfangst
Hvalfangsten i Vest-India hadde foregått fra åpne robåter. De første forsøkene på kommersiell hvalfangst kom på 1920-tallet. Banksjef C.V.C. Horne i Commercial Bank kjøpte Glover Island og brukte øya som base for fangst fra småbåter. Horne ville utvide driften og få i gang moderne fangst. Norsk hvalfangstnæring ble kontaktet. 

Vinteren 1923–24 reiste Otto Sverdrup til Vest-India for å undersøke hvalbestanden. Den 26. juli 1924 deltok Sverdrup i stiftelsen av hvalfangstselskapet Grenada. Disponent var Halfdan Bugge i Oslo-firmaet Winge & Co. I oktober 1924 begynte byggingen av en hvalfangststasjon med hvalkokeri på Glover Island, i tide til fangstsesongen som startet i januar 1925. I 1925 drev to norske dampbåter fangst, året etter tre. På land arbeidet det 70 personer, inkludert ti nordmenn og seks fra USA.

Det ble tatt knølhval. Myndighetene krevde at hele dyret ble utnyttet. I tillegg til hvalolje for eksport, ble kjøtt solgt på Grenada og av restene av skrottene ble det framstilt gjødsel. Stasjonen var i drift i to sesonger, som varte fra januar til april. I 1925 ble det tatt 105 dyr, i 1926 72. 

Sviktende hvalbestand og overgang til flytende hvalkokerier medførte at det ble slutt på hvalfangsten fra Glover Island. Det økonomiske resultatet av virksomheten det norske selskapet drev var dårlig. Refinansiering lykkes ikke og hvalfangerselskapet Grenada ble avviklet med tap for aksjonærene. Anlegget på Glover Island ble demontert i 1929. Deler av det ble flyttet til Blomvåg i Hordaland. Gjenstander fra hvalfangstvirksomheten er bevart ved Grenada National Museum.

## Referanser
Holtangården (Oslo)

**Holtangården** er en forretningsgård i Grønlandsleiret i Oslo. Bygget er oppført 1932 i funkisstil. Arkitekten var Kristofer Lange.

I gården var det opprinnelig bensinstasjon i første etasje på hjørnet mot Platous gate. I Oslo gårdkalender står det: «Foran kjørerampene er det 2 mindre butikker. I kjelleren er en vesentlig del av arealet utnyttet til garasje med dreieskive». Det må ha vært et av byens første, større garasjeanlegg.

I andre etasje hadde Norsk Glødelampefabrikk Norma A/S (senere Luma) fabrikk og kontorer. Fabrikken flyttet til Ensjøveien i 1956. 

Den 5. september 1960 åpnet Jens Evensen (senior) landets første supermarked for matvarer i første etasje. 

## Referanser

## Eksterne lenker
*
Orm Hansen Øverland

**Orm Hansen Øverland** (født 3. desember 1783, død 26. april 1877) var gårdbruker og stortingsmann fra Nedstrand i Rogaland. Han var far til Hans Øverland.

Øverland var sønn av en gårdbruker. Selv ble han oppfostret hos en onkel og overtok gården hans i 1809. Han var lensmann fra 1819, og sluttet som bonde i 1847.

Øverland var stortingsmann for Stavanger amt i 1815-16, 1821 og 1822. På Stortinget i 1815-16 var han medlem av fire komiteer. I 1821 var han medlem av tolv komiteer, og var ellers sekretær i komiteen om Smaalenssaken.

Han var innehaver av borgerdådsmedaljen i sølv.

## Referanser


## Kilder
*  
* 

## Eksterne lenker
*
Ole Schare

**Ole Toresen Schare** (født 31. desember 1766, død 21. januar 1829) var en norsk embedsmann og stortingsmann fra Øvre Eiker i Buskerud.

Schare var født på gården Skara i Øvre Eiker, der faren drev et gårdsbruk. Sellv reiste han til Danmark og tok dansk juridisk eksamen i 1791, og arbeidet deretter som prokurator ved både under- og overretten i Norge fra 1792. I 1802 fikk han stilling som byfogd i Kristiansund. Han utmerket seg da byen forsvarte seg mot britiske angrep i ufredsårene 1807-14.

Schare representerte valgkretsen Kristiansund og Molde på Stortinget 1815-16. Han var medlem av Lagtinget, riksretten og fire komiteer.

I 1820 ble Schare suspendert fra byfogdembedet på grunn av mangel i kassen til byfogden. Tre år senere ble han fradømt embedet, på grunn av embedsførselen. 27. juli 1824 ble han dømt til å betale saksomkostninger. Samtidig ble han sett i fengsel på festningen i Trondheim, der han måtte sitte til 6100 spesiedaler var innbetalt. Dommene ble stadfestet i høyere rettsinstanser, til slutt av Høyesterett 18. mai 1826.

Ved kongelig resolusjon av 16. februar 1828 ble Schare fritatt fra å arbeide sammen med andre fanger på festningen, og fikk bolig adskilt fra de andre fangene. Et år senere døde han i Kristiansund.

## Referanser


## Kilder
*  
* 

## Eksterne lenker
*
Hans Jørgen Reutz Synnestvedt

**Hans Jørgen Reutz Synnestvedt** (født 20. april 1777, død 12. juni 1841) var en norsk offiser, veimester og stortingsmann.

Synnestvedt var født i Norddal, der faren som var offiser drev en gård. Han var pasje ved hoffet i København i en periode. Senere steg han i gradene til kaptein og ble utnevnt til veimester for både Romsdals amt og Søndre Trondhjems amt. 

Han kjøpte gården Årø i Bolsøy i 1809, og slo seg ned der. I 1827 ble Synnestvedt land- og sjøkrigskommissær for Trondheim.

Synnestvedt var 1. representant fra Romsdals amt på Stortinget 1815-16. Han var medlem av ti komiteer, blant annet av komiteen for geografisk oppmåling og komiteen som forhandlet om matrikkelloven.

Han døde på Hopsøya i Hitra på en embedsreise.

## Referanser


## Kilder
*  
* 

## Eksterne lenker
*
Charles Chuka

**Charles Chuka** (født 24. juni 1953, død 26. august 2021) var en malawisk økonom, som fra april 2012 til april 2017 var sentralbanksjef i Malawis sentralbank (Reserve Bank of Malawi). Som sentralbanksjef var han også formann for Association of African Central Banks. Chuka overtok som sentralbanksjef i april 2012, og har gjennomført reformer for å øke mengden utenlandsk valuta i Malawi.

## Utdanning og yrkeserfaring
Han tok forskningsgraden *Master of Philosophy* innen pengeøkonomi ved University of Glasgow, og hadde en *Bachelor of Social Science*-grad fra University of Malawi, innen samfunnsøkonomi og sosiologi.

Han hadde også tidligere jobbet ved sentralbanken, hvor han ble ansatt i 1979, og jobbet i flere ulike avdelinger der. Blant annet var han leder for sentralbankens avdeling *Economic Services*. Han jobbet i Verdensbanken i Washington fra 2003 til 2009, som seniorrådgiver for direktøren som representerte 22 afrikanske sentralbanker. Fra 2010 til 2012 var han administrerende direktør for Malawi Telecommunications Limited (MTL), Malawis statlige telekommunikasjonsselskap. 

I april 2012 overtok han etter Perks Ligoya som sentralbanksjef for Malawis sentralbank. Da hans periode utløp overtok Dalitso Kabambe stillingen.

## Referanser
Litle Kjerringvatnet

**Litle Kjerringvatnet** (lulesamisk: *Unnep Áhkásjjávrre*) er en liten innsjø i Hamarøy kommune i Nordland. Den ligger vest for Store Kjerringvatnet.

## Referanser
Jens Christian Samsing

**Jens Christian Samsing** (født 22. mai 1758 på Elgestad i Nøtterøy, død 22. mars 1829 på Tanum prestegård) var en norsk teolog og stortingsrepresentant. Han var sogneprest i Brunlanes fra 1800, ble prost i 1821.

Samsing var Laurvigs Grevskabs 1. representant til Stortinget i 1815.

## Referanser


## Kilder
*  
* 

## Eksterne lenker
*
Fasilitert kommunikasjon

**Fasilitert kommunikasjon** er en pseudovitenskapelig form for kommunikasjon som anvendes for personer som av forskjellige årsaker ikke klarer å kommunisere verbalt eller med kroppsspråk.

Metoden oppstod i 1977 etter at den australske læreren Rosemary Crossley ved St. Nicholas Hospital hevdet å ha utviklet en kommunikasjonsmetode for 12 barn med cerebral parese og andre funksjonshemninger. Hennes hypotese var at disse barna hadde normal intelligens, men at de ikke klarte å kommunisere med vanlig språk. Ved å fysisk veilede deres fingre til å trykke på taster på et tastatur mente hun at de funksjonshemmede valgte hvilke taster de ville trykke på og dermed uttrykke seg med ord. Hypotesen forutsetter at personen som uttrykker seg har lært seg å lese og skrive uten hjelp. Ofte skriver pasienten uten å se på staveplaten, noe som ville være svært vanskelig selv for mennesker med normal motorikk. I noen tilfeller anvendes metoden ved av pasienten skriver på et papir.

Vitenskapelige tester av fasilitert kommunikasjon anerkjenner ikke metoden som en måte å kommunisere på, og alt tyder på at det som kommuniseres styres av assistenten og ikke av pasienten. I tester der man har vist bilder til pasient og assistent og disse har vært forskjellige, er det assistentens bilde som har blitt kommunisert. Det finnes likevel tilfeller hvor fagfolk har latt seg lure av de tilsynelatende oppsiktsvekkende resultatene av fasilitert kommunikasjon. I de fleste tilfeller vil fasilitatoren ikke selv forstå at det ikke er pasientens budskap som formidles. Dette skyldes fenomenet ideomotorisk effekt, der ønsket om å tolke pasientens bevegelser ubevisst styrer fasilitatorens bevegelser.

Til tross for at metoden er kontroversiell og savner faglig anerkjennelse er den fortsatt utbredt. Det foreligger også etiske betenkeligheter i forhold til at metoden kan være med på å gi pårørende falske håp og at det kan formidles beretninger som ikke har rot i virkeligheten. På den annen side finnes det enkelttilfeller der metoden har ført til at pasienten har begynt å kommunisere selvstendig. I tillegg kan forestillingen om at pasienten innerst inne er et intelligent vesen påvirke hvordan andre mennesker forholder seg til pasienten, noe som kan ha en indirekte positiv effekt på pasientens utvikling.

I 2012 ble universitetet i Syracuse tildelt anti-utmerkelsen *Pigasus Award* av James Randi Educational Foundation for sin anerkjennelse av fasilitert kommunikasjon. I 2014 gikk svenske myndigheter ut med et forbud mot å anvende fasilitert kommunikasjon i offentlige skoler.

## Litteratur
* Elbro, Carsten; Nielsen, Ina; Petersen, Dorthe Klint: *[http://inss.ku.dk/ansatte/?pure=da%2Fpublications%2Fsprogligt-fingeraftryk(6586c6c0-74d1-11db-bee9-02004c4f4f50).html Sprogligt fingeraftryk]*, Københavns Amt, 1991
* Green, G. og Shane, H. C.: *Facilitated communication: The claims vs. the evidence*, Harvard Mental Health Letter, 1993

## Referanser
Wollert Konow (1779–1839)

**Wollert Konow** (født 8. november 1779, død 3. oktober 1839) var en norsk handelsmann og stortingsmann fra Bergen. 
Konow var sønn av kjøpmannen Friedrich Ludwig Konow (1746–98) og Anna Hedvig Rieck (1756–1810) og bror av August og Thomas Konow. Han giftet seg med Cecilie Catharina Krogh (1777–1821) i 1800.

Wollert Konow arbeidet for faren med eksport, men virksomheten gikk konkurs da faren døde. Med hjelp fra agenten Wollert D. Krohn startet han og broren August virksomheten Konow & Co., som ble det største firmaet på Vestlandet innen fiskeeksport og kornimport. Firmaet drev omfattende utenrikshandel og hadde store skipsfartsinteresser og drev bankiervirksomhet. 

Konow var stortingsmann for Bergen 1815–16 og 1827–28. Han døde i Venezia.

Han var far til Carl Konow (1806–76) og Wollert Konow (1809–1881), og farfar til Harald Georg Christian Konow (1841–83), Wollert Konow (S.B.) (1845–1924) og Wollert Konow (H) (1847–1932).

## Referanser


## Kilder
*  
* 
* Wollert Konow – utdypning – 1 (NBL-artikkel)
* 

## Eksterne lenker
*
Kasakhstans nasjonalbank

**Kasakhstans nasjonalbank** (kasakhstansk: **Қазақстан Ұлттық Банкі**) er sentralbanken i Kasakhstan.

Den har hovedkontor i Almaty og 16 regionskontorer. 

## Historie
Kasakhstan var en del av Sovjetunionen fram til 16. desember 1991. Den 13. april 1993 ble Kasakhstans nasjonalbank etablert, ved at landets avdeling av Gosbank (Sovjetunionens sentralbank) ble omgjort til en nasjonal sentralbank. Kasakhstan og Usbekistan signerte en avtale med Russland i august 1993, med rubel som felles valuta, men trakk seg fra denne avtalen i november, og 15. november introduserte Kasakhstan sin egen valuta, Kasakhstansk tenge. 

## Sentralbanksjef
Pr august 2018 er Daniyar Akishev sentralbanksjef. Han ble utnevnt 2. november 2015, og overtok for Kairat Kelimbetov.

## Se også
*Liste over verdens sentralbanker

## Referanser


## Eksterne lenker
*
Mount Awu

**Mount Awu** på øya Sangihe Besar er den største av vulkanene på Sangiheøyene i Indonesia.  Det er historisk belagt kraftige utbrudd i 1711, 1812, 1856, 1892 og 1966 med ødeleggende pyroklastiske strømmer og laharer som sammenlagt har kostet 8.000 menneskeliv. 

Vulkankrateret er på 4,5&nbsp;km bredde.